cyanic-selkie/wikianc huggingface dataset:
לודוויג צ'יבירוב
לודוויג צ'יבּירוֹב (באוסטית: Цыбырты Людвиг, בגאורגית: ლუდვიგ ჩიბიროვი; נולד ב-19 בספטמבר 1932) היה יושב ראש המועצה העליונה של הרפובליקה הבדלנית של דרום אוסטיה מספטמבר 1993 ועד להיבחרו כנשיא הרפובליקה הבדלנית של דרום אוסטיה בנובמבר 1996. הוא כיהן בתפקיד עד שהחליף אותו אדוארד קוקויטי בדצמבר 2001. ללפני מינויו ליושב ראש המועצה העליונה של דרום אוסטיה כיהן צ'יבירוב כחבר הפרלמנט של דרום אוסטיה.
ב-23 בספטמבר 1993 נבחר צ'יבירוב ליושב ראש המועצה העליונה של דרום אוסטיה במקום טורז קולומבגוב וכיהן בתפקיד זה עד לבחירות שנערכו בנובמבר 1996, בהם זכה צ'יבירוב ב-65% מקולות הבוחרים, בחירות אותן החרים אדוארד שוורדנדזה, שליט גאורגיה, אשר קרא להן "בלתי חוקתיות". וכך מה-27 בספטמבר 1966 הפסיק צ'יבירוב לכהן כיושב ראש המעצה העליונה של דרום אוסטיה הפך לנשיא הראשון של דרום אוסטיה.
בבחירות הבאות שנערכו ב-18 בדצמבר 2001, בגיל 69, זכה צ'יבירוב ב-20% מהקולות בלבד והיה השלישי לאחר סטניסלב קוצ'ייב שזכה ב-25% מהקולות ואדוארד קוקויטי שזכה בבחירות עם 48% מהקולות.
צ'טן
צ'טן (בהונגרית: Csetény) הוא כפר במחוז וספרם שבמרכז הונגריה. כמו יישובים רבים באירופה גם בצ'טן מספר התושבים נמצא בירידה. כך, בשנת 1990 היה מספר התושבים 1,932 ובשנת 2020 רק 1,832 תושבים.
עדויות ארכאולוגיות מעידות כי היישוב היה מיושב עוד בתקופה הנאוליתית וכן נמצאו סירים ישנים המתוארכים להתיישבות בתקופת הברונזה.
יהודי צ'טן
בצ'טן חיה קהילה יהודית קטנה ובמקום היה קיים בית כנסת וקיים עד היום בית קברות יהודי ישן. יהודי הכר גורשו לאושוויץ וישנו תיעוד של יהודים ילידי הכפר שנרצחו בשואה.
סויוז TMA-14
סויוז TMA-14 (ברוסית: Союз ТМА-14) היא חללית סויוז ששוגרה ב-26 במרץ 2009 מקוסמודרום בייקונור. החללית שוגרה למפגש עם תחנת החלל הבינלאומית כשעל סיפונה 3 אנשי צוות - הקוסמונאוט גנאדי פאדלקה, האסטרונאוט מייקל באראט ותייר החלל החוזר צ'ארלס סימוני העושה את מסעו השני לתחנת החלל הבינלאומית. שני אנשי צוות נותרו בתחנת החלל והצטרפו לצוות ה-19 שלה, ותייר החלל חזר עם הצוות ה-18 של תחנת החלל על גבי סויוז TMA-13. סויוז TMA-14 נשארה בתחנת החלל עד 11 באוקטובר 2009.
הצוות
צוות ששוגר:
צוות שחזר:
יוסטוס, קיסר אתיופיה
יוסטוס קיסר אתיופיה (געז: ዮስቶስ; 14 באוקטובר 1711 - 19 בפברואר 1716) הוכתר בשם "צאהי סגד" (געז: ፀሓይ ሰገድ, עברית: לו השמש משתחווה).
על פי ריצ'רד פאנקהארסט מותו של הקיסר הקודם טאוופלוס גרם למתיחות בין שני המחנות המרכזיים של הקיסרים לשעבר בבית המלוכה תומכי תקלה היימנות הראשון ותומכי טאוופלוס, בכירי השלטון פחדו מבחירת קיסר נוסף ממשפחת המלוכה ומהשושלת הסולומונית ולכן הם בחרו אחד משלהם לכהן כקיסר. במשך כל מלכותו נשקפה סכנה לחייו ולכן לא עזב את הבירה גונדר למעט לצייד. אחרי כמה שנים, המצב הפוליטי התייצב מספיק על מנת שיוכלו לבנות שתי כנסיות חדשות בגונדר, לדתה("לידתה") "הלידה של מרים הבתולה" ב-1713 ואבא אנטוניס "אבא אנתוני" ב-1715.
בינואר 1716 יוסטוס חלה והוצא מהחיים הפוליטיים. הנוסע הסקוטי ג'יימס ברוס מרחיב וכותב:
יוסטוס שהיה עדיין חולה פחד מהאפשרות להכריז על בנו פאסיל כקיסר החדש, הוויכוח שוב התעורר הפעם בין תומכי יוסטוס לבין תומכי השושלת הסולומונית המשמר הקיסרי. הסולומונים בסופו של דבר ניצחו והמליכו את דווית השלישי  כקיסר ב-30 בינואר 1716. יוסטוס לבסוף מת ממחלתו ונקבר בכנסיית לדתה שבנה.
קרולינה מיין
קרולינה מיין (באנגלית: Carolina Main) היא שחקנית אנגלייה. תפקידיה הידועים ביותר היו בדמות בלשית פראן לינגלי בסדרת דרמת הפשע "בלתי נשכח" של ITV, ובתפקיד קאט הוגן בסדרת הדרמה "דם סמיך" של ערוץ 5 הבריטי וחברת וירג'ין מדיה האירית.
אביב שיר-און
אביב אהרון שיר-און (נולד ב-31 באוקטובר 1952, תל אביב) הוא דיפלומט ישראלי.
ביוגרפיה
אביב שיר-און נולד בשנת 1952 לאב ניצול שואה גרמני.
בין השנים 1971–1974 עשה את שירותו הצבאי, ובמלחמת יום הכיפורים לחם כקצין טנקים ברמת הגולן. לאחר שירותו הצבאי, בין השנים 1974–1978, למד יחסים בינלאומיים ב.
בשנת 1978 החל שיר-און את שירותו הדיפלומטי. הוא שימש כדיפלומט בוושינגטון די. סי., וכמזכיר מחלקה בשגרירות ישראל בבון שבגרמניה בין השנים 1981–1985.
בין השנים 2003–2006 היה שגריר ישראל בשווייץ ובליכטנשטיין, ולאחר מכן עבד כסגן מנכ"ל משרד החוץ, והיה ממונה במשרד על יבשת אירופה.
באוקטובר 2009, החליף שיר-און את דן אשבל בתור שגריר ישראל באוסטריה. בשנת 2013, סיים את כהונתו כשגריר ישראל באוסטריה. בין השנים 2016 עד לפרישתו לגמלאות בשנת 2019 כיהן כשגריר ישראל בהולנד.
חיים אישיים
שיר-און נשוי ואב לשלושה ילדים.
סילביו ברוקאן
סילביו ברוקאן (רומנית: Silviu Brucan; 18 בינואר 1916 - 14 בספטמבר 2006), פוליטיקאי, דיפלומט, סופר ופרשן פוליטי יהודי רומני.
קורות חיים
בשנת 1944 מונה להיות העורך הראשי של העיתון הרומני החשוב Scînteia (הניצוץ), ביטאון המפלגה הקומוניסטית, ומתוקף מעמדו קרא לדון למוות את הפוליטיקאים הרומנים יוליו מאניו, גאורגה ברטיאנו ואחרים. אשתו, אלכסנדרה סידורוביץ', הייתה תובעת של בית הדין העממי, עם עליית הקומוניסטים לשלטון. בשנת 1955 ברוקאן מונה לשגריר רומניה בארצות הברית, ובין השנים 1959-1962 היה נציג רומניה באו"ם. בין השליחויות הדיפלומטיות היה פרופסור למדעי החברה בפקולטה לרפואה בבוקרשט.
ברוקאן היה ביחסים טובים עם גאורגה גאורגיו-דז', אך לא כך עם מי שהתגורר בשכנות אליו במשך 10 שנים - ניקולאה צ'אושסקו, אליו התייחס בבוז, ואותו חשב לבור ועם הארץ, ואף לטיפוס פרנוידי.
ברוקאן היה בין חותמי "מכתב השישה" (נכבדים קומוניסטים שיצאו נגד ניקולאה צ'אושסקו), אותו הבריח למערב באביב 1989 ועם פרוץ המהפכה הרומנית של 1989 היה בין מייסדי חזית ההצלה הלאומית. לאחר חתימתו על המכתב חויב למגורים כפוים בשכונה "דמרואיה" בבוקרשט. לאחר המהפכה הוא ניבא שידרשו עשרים שנה לרומנים כדי ליישם את הדמוקרטיה. נבואה זו הביאה לכך שכונה "הנביא מדמרואיה". משנת 1996 היה פרשן פוליטי קבוע בתוכנית "נביאי העבר" של ערוץ הטלוויזיה הרומני Pro TV.
סילביו ברוקאן חיבר מספר ספרים על הקומוניזם המזרח אירופאי.
מחירון לוי יצחק
מחירון לוי יצחק הוא מחירון חודשי לכלי תחבורה, שנערך ויוצא לאור בידי שמאי הרכב לוי יצחק. המחירון נחשב למוסמך בענף הביטוח ושמאות הרכב בישראל, ומקובל עד כדי כך שיש שטוענים כי המחירון מהווה מונופול.
המחירון מציג את מחירי מרבית דגמי כלי הרכב הנמכרים בישראל, בטבלאות ממויינות לפי שם יצרן, דגם, שנת ייצור, רמת גימור ועוד. המחירון מספק כלים לשיקלול גורמים נוספים המשפיעים על המחיר כגון מספר הבעלויות הקודמות ("יד"), קילומטראז' ואבזור.
דווית השלישי, קיסר אתיופיה
דווית השלישי (געז: ዳዊት) קיסר אתיופיה 8 בפברואר 1716 - 18 במאי 1721, הוכתר בשם "אדבר סגד" (געז: አድባር ሰገድ, עברית: לו ההרים משתחווים) ידוע כדווית הזמר היה בנו של ייאסו הגדול מפילגשו קדסת כרסתוס.
שני אירועים דתיים חשובים קרו תחת שלטונו, הראשון היה כאשר נתפסו שלושה נזירים קפוצ'ינים שנכנסו לאימפריה ללא רשות, ולאחר שנשפטו כאפיקורסים, נסקלו למוות בהר אבו מזרחית מהבירה גונדר, יחד עם הילד שליווה אותם..
המקרה השני הייתה ויכוח נוסף במועצת הכנסייה האתיופית בין נזירי גוג'אם לנזירי שאווה שבסופו הקיסר שוב תמך בגוג'אמים. בעקבות החלטת הקיסר הנזירים השוואנים הציגו לציבור את החלטת המועצה והדיונים בה וטענו שהקיסר עובד אלילים. בעקבות זאת דווית שלח מספר חיילי אורומו פגניים לבצע טבח במנזר השוואני.
הקיסר דווית היה גם חובב שירי עם באמהרית ולכן היה ידוע בשם דווית הזמר. הקיסר היה מעיין בדרן לעם וההיסטוריון דונלד לווין כותב:
לאחר מכן כמרי מועצת הכנסייה בגונדר החלו להשמיץ את הקיסר וכינו אותו "נער שעשעועים". דווית חלה ומת בדרכים שאינם ידועות, אחד מהטענות של מקורביו היו שמוסלמי הרעיל אותו.
דיאבלו 2
דיאבלו 2 (באנגלית: Diablo II) הוא משחק מחשב מז'אנר משחקי התפקידים, המתרחש בזמן-אמת (איננו מבוסס תורים) השני בסדרת משחקי המחשב דיאבלו (סדרת משחקי מחשב). המשחק הוא פרי-פיתוח של חברת בליזארד, והוא הופץ לחנויות בשנת 2000.
קיצור נפוץ המקובל באינטרנט עבור המשחק הוא D2, ועבור משחק ההרחבה: LOD.
ב-23 בספטמבר 2021 שחררה חברת בליזארד גרסה מחודשת של המשחק: דיאבלו 2: קם לתחייה.
עלילה
עלילת המשחק מתחילה עם סיומו של המשחק הראשון, אחרי שהשמיד את דיאבלו ותקע את אבן הנשמה בראשו, חזר הגיבור של המשחק הראשון לטריסטרם. חגיגות הניצחון על מפלתו של אדון האימה היו הגדולות ביותר שטריטרם ידעה מעולם. הגיבור עמד בחגיגות האלו בנפרד. תושבי העיירה, ובתוכם דאקרד קיין, חברו ובן לווייתו של הגיבור במהלך המשחק וצאצא רחוק של אחד ההורדרים, היו בטוחים שהתנהגותו המופנמת היא תוצאה של החוויות שעבר במלחמתו מול דיאבלו. הגיבור נשמע לפעמים צורח בשנתו משהו על המזרח. יום אחד הוא פשוט עזב וזמן לא רב לאחר מכן הותקפה טריסטרם על ידי שדים. תושבי העיר נרצחו, גריזוולד הנפח הפך לזומבי אפל, ודאקרד קיין נכלא בתוך כלוב כדי להמתין למותו. הגיבור, שכונה מעתה "הנווד האפל", פנה מזרחה כשלאט לאט דיאבלו משתלט על ראשו וגופו. מטרתו היא להגיע למקום בו לכודים אחיו, מפיסטו ובעל, ולשחררם מכלאם העתיק. דיאבלו, עוד בגופו של הגיבור, עובר את מנזר הנוכלות, שנמצא במעבר היחידי שקיים בהרים לכיוון מזרח וזימן את אנדריאל, אחת מהרשעים התחתונים של הגיהנום שחזרה לשירותו. אנדריאל השתלטה על המנזר, גירשה משם את הנוכלות ונשארה לשמור על המעבר למזרח. אם מישהו רצה לעקוב אחרי דיאבלו, היה עליו לעבור את אנדריאל קודם.
המשך העלילה (זו שרואים בסרטונים) מתמקדת באיש שהשתכר ונרדם בפונדק. האיש, מריוס, סבל זה כמה ימים מסיוטים על הרס וחורבן על ידי מפלצות מזוויעות. הדבר המשותף היחידי בין הסיוטים היה דמות של אדם עטוי גלימה ושעון על חרב. בעודו ישן בפונדק, הוא מתעורר לפתע כאשר נכנס בדלת דמות עטויה ברדס שדומה באופן מטריד לזו שבחלומותיו. לאחר שהזר, דיאבלו בדמות הגיבור, מתיישב הוא מתפרץ בזעם כאשר שאר המבקרים צוחקים עליו. הוא מזמן יצורי אופל שהורסים את הפונדק והורגים את כולם פרט למריוס. מריוס מחליט לעקוב אחרי הנווד וביחד הם הולכים למזרח.
בתחילת המשחק, מגיע הגיבור של המשחק השני למחנה הנוכלות שהוקם לאחר שהנוכלות ברחו מהמנזר שלהן. הגיבור שומע על הנווד שעבר באזור, על הרס טריסטרם ועל האפשרות שהנווד הוא דיאבלו עצמו. מטרתו להשיג את הנווד. הגיבור מגיע למנזר הנוכלות והורג את אנדריאל. כשהוא מגיע לשלב השני, אל העיר לוט גוליין שבמדבר (שבו, אגב, כלוא בעל בקבר של תל ראשא) הוא מגלה שדיאבלו כבר עבר שם. דיאבלו ומריוס הגיעו לקבר של תל- ראשא, ודיאבלו התכוון לשחרר את אחיו. אבל טיריאל, ששמע שדיאבלו מסתובב חופשי, הגיע לשם לעצור אותו. בזמן הקרב ביניהם, מריוס הוציא את האבן מגופו של תל- ראשא. דבר זה אפשר לבעל, שכבר היה בשליטה מלאה על תל ראשא, לשלוט בגופו של הקוסם ולעזור לדיאבלו, אך כוחו המלא של השד נשאר בתוך האבן. טיריאל שלח את מריוס להשמיד את האבן של בעל על ידי כך שיעבור במקדש האור שבעיר טרווינקל שבקורסט, יכנס בשער לגיהנום וישמיד את האבן בסדן הגיהנום. דיאבלו ובעל כולאים את טיריאל בקבר ומזמנים את דוריאל, רשע תחתון נוסף, שישמור עליו. הגיבור מגיע לקבר, הורג את דוריאל ומשחרר את טיריאל. אחרי כל זאת הגיבור מגיע לקורסט במטרה לעצור את בעל ודיאבלו להגיע למקדש האור ולשחרר את אחיהם, מפיסטו. לרוע המזל, שני האחים מגיעים לשם לפניו, משחררים את מפיסטו ומחזירים את דיאבלו לצורתו המקורית ולכוחו המקורי, בתוספת הכח של הגיבור של המשחק הראשון. דיאבלו עובר בשער לגיהנום, מפיסטו, נשאר במקדש להרוג כל מי שיגיע, ובעל הולך לחפש את אבן הנשמה שלו (שנמצאת אצל מריוס). הגיבור מגיע קצת אחר כך, הורג את מפיסטו, והולך אחרי דיאבלו לגיהנום. מריוס מגיע גם הוא למקדש האור, וצופה במפגש בין האחים בלי שהם ערים לנוכחותו. הוא לא מוצא בו את הכח לעבור בשער לגיהנום, ולכן בורח ומוצא מחסה בבית משוגעים. הגיבור מגיע לגיהנום, מנפץ את האבן של מפיסטו על סדן הגיהנום, והורג את דיאבלו. לאחר מכן הוא שומע שמועות על כך שאדמות הברברים ליד הר אריאט, המקום בו נמצאת "אבן העולם", הותקפו על ידי שדים. מתברר שבזמן הקרב עם מפיסטו ודיאבלו, בעל איתר את מריוס בבית המשוגעים, שמע את סיפורו, לקח ממנו את אבן הנשמה שלו, ולאחר שהרג אותו, תקף את עיירות הברברים. למרבה נוחיותו של בעל, תל ראשא ידע איפה נמצאת "אבן העולם", ולפיכך גם בעל יודע.
המשך העלילה הוא בהרחבה לחלק החמישי.
תוספים
חברת היוצר של דיאבלו (Blizzard North) הוציאה ב־2 באוגוסט 2005 עדכון (Patch) גדול למשחק ובו עשרות חפצים קסומים, נדירים, יוצאי דופן, ונוספו Rune Words.
הרחבה
עלילתו של המשחק סובבת סביב ניסיונו של האח השלישי של דיאבלו ומפיסטו, בעל, לכבוש את העולם, ואת ניסיונו של הגיבור לעצור אותו.
בזמן שצבאו תוקף את עיר הבירה של הברברים, הרוגת', בעל עצמו מנסה להגיע ל"אבן העולם" שנמצאת בתוך הר אריאט. הוא מצליח להגיע לחדר של "אבן העולם" בעזרת בוגד מעיר הברברים. הגיבור מגיע לעיר, עוצר את המצור עליה, מגיע לבעל והורג אותו.
לרוע המזל, עד אז "אבן העולם" כבר מחוללת לחלוטין בגלל כוחו ההרסני של בעל. "אבן העולם" שמרה על הפרדה בין עולם ה- Sanctuary לגיהנום וגן- העדן, ועכשיו, אחרי שנהרסה חלקית, הגיהנום יתחיל לזרום לתוך עולם בני האדם דרך הסלעים. כדי למנוע זאת, משמיד טיריאל לחלוטין את "אבן העולם", ואפילו הוא לא יודע מה יהיו ההשלכות של מעשה זה.
השמדת "אבן העולם" הוא למעשה האקט שמסיים את המשחק.
יצחק סוארי
יצחק (איציק) סְוָארי (Swary; נולד ב-1946) הוא רואה חשבון, מעריך שווי, פרופסור אמריטוס בפקולטה לניהול באוניברסיטת תל אביב ויו"ר הדירקטוריון של קבוצת אלייד. כיהן כסגן נציב מס הכנסה וכממונה על פעולות בנק ישראל בשוק הפיתוח. ייסד את מכון יוסף קסירר למחקר בחשבונאות באוניברסיטת תל אביב.
ביוגרפיה
יצחק סוארי נולד בעיראק, ובגיל ארבע עלה לישראל עם משפחתו. גדל והתחנך ברמת גן.
בגיל 18 התגייס לצה"ל, ובו בזמן נרשם ללימודי ערב אקדמיים. בגיל 33 השלים תואר דוקטור באוניברסיטת רוצ'סטר שבמדינת ניו יורק. בשנות ה-80 מונה לראש החוג לחשבונאות באוניברסיטה העברית ומאוחר יותר התמנה כפרופסור באוניברסיטת תל אביב. במקביל, פיתח קריירה מקצועית ועסקית במגזר הציבורי - תחילה היה הממונה על פעולות בנק ישראל בשוק הפתוח, ואחר כך כיהן כסגן נציב מס הכנסה. בתפקיד זה היה אחראי לחוק המהפכני למיסוי בתנאי אינפלציה.
ב-1986 עבר סוארי למגזר הפרטי, הצטרף כשותף למשרד רואי החשבון סומך-חייקין. הוא קיבל לידיו את התיק הגדול ביותר של התקופה - תוכנית ההבראה של "כור" חברת הדגל של ההסתדרות עד שנות התשעים. הבנקים, נושיה הגדולים של החברה, שכרו את סוארי לפקח עליה מטעמם.
סוארי עזב את סומך-חייקין ב-1989, בעקבות חילוקי דעות. המשרד שהקים, "יצחק סוארי ושות'", היה לאחד הגדולים בתחום הערכות השווי והייעוץ הכלכלי. הוא עוסק בראיית חשבון, כלכלה, ומימון ובשנת 2015, שינה את שמו ל"קוגנום ייעוץ כלכלי בע"מ".
ב-1990 התמנה לראש מכון יוסף קסירר למחקר בחשבונאות במסגרת הפקולטה לניהול ע"ש רקנאטי באוניברסיטת תל אביב. היה חבר ועדת ההיגוי של תוכנית ה"יוזמה למחקר יישומי בחינוך" של האקדמיה הלאומית הישראלית למדעים.
בשנת 1996 נכנסה לשימוש נוסחה שפיתח סוארי לקביעת מחירם של מוצרים בפיקוח מחירים. הנוסחה, בה עושים שימוש מאז, זכתה לכינוי על שמו, "נוסחת סוארי".
ב-2005 ייסד (עם צבי יוכמן וניר דגן) את קרן השקעות סקיי, קרן השקעות פרטית. ב-2006 הפך לנאמן ולמנהל בפועל של קבוצת אלייד (שייסד בשנות השישים איל ההון אהרן גוטווירט). בניהולו הפכה הקבוצה לגורם כלכלי מרכזי, שעיסוקו רכישות עסקיות בישראל. פעולותיה המשמעותיות האחרונות היו רכישת רשת מכשירי החשמל א.ל.מ. ורכישת כשליש מזכויות העל של ד"ר אלי רוזנברג בתמלוגי חברת קידוחי הגז אבנר בשווי של כ-40 מיליון דולר. באוגוסט 2018 מכר את מרבית החזקותיה של אלייד בקבוצת אשטרום ובכך סיים את ההשקעה ההיסטורית של אהרון גוטווירט בחברה.
אף שיצחק סוארי נחשב מאוד מבחינה מקצועית ואקדמית, תחום הערכות שווי של גופים כלכליים בו הוא מתמחה, נחשב לשנוי במחלוקת, בגלל ההבדלים הגדולים בהערכות שווי של מומחים שונים. כמה מהערכות השווי שלו זכו לביקורת מקצועית נוקבת. הקונטרוברסלית שבהן הייתה הערכת השווי שערך עבור חברת קידוחי הגז דלק, שעליה הסתמך יצחק תשובה בעימות על השיעור וההיקף של תמלוגי הגז למדינת ישראל על התפוקה של שדות הגז בים התיכון.
נשוי לעדיה, אב לשלושה, ומתגורר ברמת אביב ג', תל אביב.
עונת 1995/1996 בלה ליגה
עונת 1995/1996 הייתה העונה ה-65 של לה ליגה שהיא הליגה הספרדית הבכירה בכדורגל. העונה החלה ב-9 בספטמבר 1995 והסתיימה ב-26 במאי 1996.
הליגה כללה 22 קבוצות. שתי הקבוצות האחרונות ירדו לליגת המשנה בסוף העונה. הקבוצות שזכו במקומות 19-20 השתתפו במשחקי המעבר עם קבוצות מליגת המשנה. החל מעונה זו על ניצחון במשחק ליגה מוענקות שלוש נקודות.
מליגת המשנה עלו מרידה (בפעם הראשונה בתולדות המועדון), סלמנקה וראיו ואיקאנו.
אתלטיקו מדריד זכתה בתואר וזאת בפעם התשיעית בתולדות המועדון. היא לא זכתה בהסופר קאפ הספרדי תוך הפסד לברצלונה בסיכום מפגש כפול - 2:5, 3:1.
כדורגלנים מצטיינים
"פרס פיצ'צ'י" למלך השערים של העונה הוענק: חואן אנטוניו פיצי ( ארגנטינה), טנריפה, שכבש 31 שערים ב-41 משחקים.
"פרס זאמורה" לשוער הטוב ביותר הוענק: פדרו חארו ( ספרד), ריאל בטיס, שספג 25 שערים ב-38 משחקים.
פרס דון בלון הוענק על ידי העיתון דון בלון:
Three (אלבום של שוגאבייבז)
Three הוא אלבום האולפן השלישי של להקת הבנות הבריטית Sugababes. האלבום יצא לאור ב-27 באוקטובר 2003 על ידי חברת התקליטים איילנד רקורדס.
סינגלים
הסינגל הראשון, "Hole in the Head", יצא ב-13 באוקטובר 2003, הסינגל זכה להצלחה והגיע למצעדים רבים ברחבי העולם, ולמקום הראשון במצעד הסינגלים הבריטי ובמצעד הסינגלים הדני. סינגל זה היה הסינגל הראשון של הלהקה שנכנס למצעד הבילבורד הוט 100.
הסינגל השני, "Too Lost in You", יצא ב-15 בדצמבר 2003. גם סינגל זה נכנס למצעדים ברחבי העולם, אך הפעם מיקומי השיא שלו במצעדים היו נמוכים יותר, כאשר המיקום הגבוה ביותר היה 7.
"In the Middle", יצא בתור הסינגל השלישי מתוך האלבום ב-22 במרץ 2004. הסינגל הרביעי, "Caught in a Moment", יצא ב-23 באוגוסט 2004.
קו-אנזים Q10
קו אנזים Q10 (Coenzyme Q10), המוכר גם כיוביקינון ומכונה לעיתים ויטמין Q (על אף שאינו ויטמין), הוא חומר דמוי ויטמין מסיס בשומן, המשמש כנוגד חמצון ומשתתף בתהליך שחרור האנרגיה.
הוא דרוש לכל תא בגוף האדם, ובמיוחד מרוכז בלב ובכליות. התאים שמשתמשים באנרגיה רבה יותר הם 'צרכנים' גדולים יותר של Q10.
נוצר בגוף האדם מחומצת האמינו טירוזין דרך מפל של 8 קודמנים ארומטיים הזקוקים כקו אנזימים את החומרים הבאים: טטרהידרוביופטרין, ויטמין B2, ויטמין B3, ויטמין B5, ויטמין B6, ויטמין B9, ויטמין B12 וויטמין C.
Q10 בודד לראשונה בשנת 1957 על ידי ד"ר פרדריק קראן ממיטוכונדריה של לב בקר, אך קיים בכל מזון אחר - כולל בצמחים. הספיגה מהמזון פחותה מ-10%. עד גיל 30–35 הגוף מייצר Q10. מגיל זה פוחת ייצורו בהדרגה.
בכמוסות קו-אנזים Q10 יש גם מרכיבים לא פעילים, הכוללים בדרך כלל ג'לטין, גליצרין, מים מטוהרים, ויטמין E, חומר מתחלב (לציטין סויה), צבע מאכל (אנאטו, טיטניום דיאוקסיד), שמן פולי סויה.
ישנם מחקרים התומכים בשימוש ב Q10 להורדת לחץ דם, אך התרומה הבריאותית של נטילת Q10 לחולים עם אי-ספיקת לב ו/או מטופלי סטטינים מוטלת בספק.
קישורים חיצוניים
קואנזים Q10 בויקירפואה
שופר (ארגון)
שופר הוא ארגון להפצת היהדות והחזרה בתשובה, שבראשו עומד הרב אמנון יצחק.
הלוכרומיזם
בכימיה, חומר הלוכרומי הוא חומר המשנה את צבעו בתגובה לשינוי ברמת החומציות. חומרים כאלה משמשים, בין השאר, כאינדיקטורים לרמת החומציות של תמיסות. תגובה זו היא סוג של כרומיזם.
שופר (ארגון)
פעולות הארגון
הרב אמנון יצחק הקים את עמותת "שופר - ארגון להפצת יהדות" בשנת 1986, לאחר ששיתף פעולה עם ארגון ערכים שעוסק בהחזרה בתשובה. במסגרת "שופר" מנהל הרב אמנון יצחק מערכת של החזרה בתשובה ברחבי הארץ והעולם והפצת תוכני יהדות. "שופר" מעסיק מספר קטן של פעילים בשכר וכן מתנדבים.
פעילותו כוללת הרצאות כנסים, והפצת תקליטורים. אמנון יצחק עורך כנסים מדי שבוע באולמי שמחות או באולמי תרבות ברחבי ישראל, וכן בערים מרכזיות באמריקה ובאירופה, ומחלק תקליטורים בחינם, בהם מופיעים תוכני הרצאות של הרב אמנון יצחק. באתר האינטרנט של הארגון קיים מידע רב על פעילויותיו, מאמרים, האזנה וצפייה בהרצאות חיות ושידורים חוזרים ללא תשלום.
"שופר" הציע בעבר מספר תוכניות מנויים, שבמסגרתן מקבלים המנויים קלטות ותקליטורים או זכאות להשתתף באחד משבתות הנופש שהארגון ערך, תמורת התחייבות כספית למטרות הארגון. על פי דוחות שנמסרו לרשם העמותות קיבל הארגון תרומות בסך של כ-5.8 מיליון ש"ח בשנת 2013 כאשר בשנים האחרונות חלה ירידה בהיקף התרומות עקב מאבקו של הרב אמנון יצחק בערבי שירה וזמר חסידי בציבור החרדי, ומאבקו במפלגת ש"ס ורבניה.
הלוכרומיזם
חומרים הלוכרומיים מתאימים לשימוש בסביבות שבהן שינויים ברמות החומציות מתרחשים לעיתים קרובות, או בסביבות בהן השינויים ברמת החומציות הם קיצוניים. חומרים ההלוכרומיים יכולים, למשל, לזהות קורוזיה במתכות.
שופר (ארגון)
פעולות הארגון
הרב אמנון יצחק מדגיש כי על אף שהוא משמש כראש הארגון, הוא איננו חבר בעמותה ואינו מקבל משכורת על פעילותו, ואת הוצאות הרכב והדלק להרצאותיו הוא מממן מכספו הפרטי. עם זאת, במסגרת תביעה משפטית נחשף כי אשתו עובדת בארגון ומקבלת תלוש שכר, בגובה של 33,000 ש"ח לחודש.
הלוכרומיזם
חלק מהחסרונות של השיטה זו כוללים את התלות ברגישות לצבע של העין האנושית.
שופר (ארגון)
היסטוריה
בשנת ה'תש"ע נשלחו בדואר ללא תשלום למעלה ממיליון תקליטורי 'אנציקלופדיה אטרקטיבית' לבתים בישראל ובהם תוכני הרצאות ושיעורים של הרב אמנון יצחק.
הארגון הפיץ עלון לפרשת השבוע בשם "גנזי המלך", שחולק בבתי כנסת בישראל. הפצתו הופסקה בשנת 2017. כמו כן הוציא לאור את השבועון החינמי "ארבע כנפות" המיועד למגזר החרדי, שעסק בפוליטיקה ארצית ופוליטיקה חרדית פנימית, והשבועון החינמי "Shofar News" המיועד למגזר החילוני. עיתונים אלו חדלו להתקיים בשלהי שנת 2008 מסיבות תקציביות.
אלכסיי אוצ'יטל
חיים וקריירה
אלכסיי אוצ'יטל נולד ב-31 באוגוסט 1951 בלנינגרד למשפחתו של הקולנוען מולדובני ממוצא יהודי יפים אוצ'יטל שיצר סרטי תעודה.
בשנת 1975 סיים את לימודיו ב-VGIK, עבד באולפן הסרטים הדוקומנטריים של לנינגרד.
בשנת 1990 הקים את אולפן הקולנוע שלו "Rock Films". סרט הביכורים של אוצ'יטל היה הסרט השגעון של ז'יזל.
סרטו הטיול משנת 2003 התחרה בפסטיבל הקולנוע הבינלאומי ה-25 במוסקבה. סרטו חולמים על החלל משנת 2005 זכה בפרס גאורגי המוזהב בפסטיבל הסרטים הבינלאומי של מוסקבה ה-27. בשנת 2006 היה חבר בחבר השופטים בפסטיבל הסרטים הבינלאומי ה-28 במוסקבה.
סרטו הקצה משנת 2010 נבחר מטעם רוסיה כמועמד לסרט הטוב ביותר בשפה זרה בטקס פרסי האוסקר ה-83 אך הוא לא נכנס לרשימה הסופית.
דובר (אנגליה)
דובר (באנגלית: Dover) היא עיר נמל חשובה על גדת התעלה האנגלית במחוז קנט שבדרום-מזרח אנגליה. במפקד שנערך בשנת 2001 התגוררו בעיר 28,156 תושבים (ובאזור העיר רבתי 39,078 תושבים). מקור שמה של העיר הוא במילה הברטונית ל"מים".
אלכסיי אוצ'יטל
חיים וקריירה
סרטו השמונה נבחר להקרנה בקטע של הקולנוע העולמי העכשווי במסגרת פסטיבל הסרטים הבינלאומי של טורונטו 2013.
דובר (אנגליה)
גאוגרפיה
דובר היא העיר האנגלית הקרובה ביותר ליבשת אירופה ולצרפת והיא נמצאת במרחק של 34 קילומטרים מנמל קאלה שבצרפת.
אלכסיי אוצ'יטל
חיים וקריירה
בשנת 2014 תמך בפומבי בפלישה וסיפוח רוסי של חצי האי קרים האוקראיני על ידי חתימה על מכתב של "פעילי תרבות רוסית - תומכים  בעמדת הנשיא פוטין ביחס לקרים ואוקראינה".
דובר (אנגליה)
גאוגרפיה
דובר שוכנת על צוקי גיר לבנים הידועים בשם הצוקים הלבנים של דובר. על שמם של צוקים אלו נקראה בריטניה בתקופה הרומאית "אַלְבְּיוֹן", שם שפירושו "הלבנה".
אלכסיי אוצ'יטל
חיים וקריירה
בשנת 2020 השלים הפקת סרט קולנוע אודות ויקטור צוי.
דובר (אנגליה)
כלכלה
בשל קרבתה של העיר לאירופה, מהווה העיר את אחד הנמלים העמוסים ביותר של בריטניה - 18 מיליון נוסעים עוברים בה מיד שנה במעבורות לקאלה ודנקרק שבצרפת.
היסטוריה
דובר היא עיר נמל חשובה כבר למעלה מאלף שנים. בשנת 1992 התגלתה בעיר סירה מתקופת הברונזה, המתוארכת לשנת 1550 לפנה"ס.
בתקופה הרומית שימשה העיר כמוצב של האימפריה הרומית בשם "פורטוס דובריס" - "שער דובר" (Portus Dubris), והייתה עיר נמל עיקרית של ה"צי הבריטי הרומאי" (Classis britannica). הרומאים בנו מגדלור במקום בו נמצאת כיום טירת דובר, אשר נשמר עד ימינו. כמו כן התגלה במקום בית רומאי של משפחה עשירה, שנשמר כמעט בשלמותו.
בתקופה האנגלו סקסית נבנתה בעיר מצודה, אשר מהווה את התשתית של טירת דובר. בשנת 1216 נכשל ניסיון של צבא צרפת לכבוש את העיר, עליה הגן הובר דה בור (Hubert de Burgh).
במהלך מלחמת האזרחים האנגלית נכבשה העיר בשנת 1642 על ידי תומכי הפרלמנט.
ויין בריידי
ויין בריידי (באנגלית: Wayne Brady; נולד ב-2 ביוני 1972 באורלנדו) הוא קומיקאי, זמר ושחקן אמריקאי זוכה פרס אמי.
ביוגרפיה
בריידי נולד בקולומבוס, ג'ורג'יה, להורים מאזור הקאריביים, וכילד צעיר עבר לאורלנדו, פלורידה, לגור אצל סבתו ודודתו. בריידי מתייחס לסבתו, ולרי פיטרסן, כאל "אמא" שלו, מאחר שהיא גידלה אותו. עם סיום לימודיו עבד בפארק השעשועים דיסניוורלד הסמוך, כבן דמותו של טיגר מספר הילדים "פו הדב". במקביל, החל להופיע כסטנד-אפיסט במועדון מקומי. בהמשך עקר ללאס וגאס, וב-1996 הגיע ללוס אנג'לס.
קריירה
ב-1993 שיחק בשני פרקים של סדרת הדרמה "I'll Fly Away" בדמותו של דיימון.
ב-1998 הצטרף לצוות הקבוע של סדרת הטלוויזיה "של מי השורה הזאת בכלל?", המבוססת על אלתורי קומיקאים. הקומיקאים האחרים בצוות הקבוע של הסדרה היו ריאן סטיילס וקולין מוקרי, והמנחה היה דרו קארי. הופעתו בתוכנית הקנתה לו חשיפה רבה, והוא התבלט בה גם כבעל יכולות קוליות, וכחקיין של זמרים. בשנת 2003 זכה בפרס אמי על הופעתו בתוכנית, בקטגוריית ההופעה האישית הטובה ביותר במופע מוזיקלי או בקומדיה, והיה הראשון מזה עשור שזכה בקטגוריה זו בשל הופעה בסדרת טלוויזיה (קודמיו זכו בפרס בשל הופעתם במופעים חד-פעמיים).
ב-2001 קיבל תוכנית משלו ברשת ABC, בשם "The Wayne Brady Show". ב-2002 החל להנחות תוכנית אירוח בעלת שם זהה, באותו ערוץ. תוכנית האירוח, ששודרה במשך שנתיים, זכתה בפרס אמי לתוכניות יומיות במשותף עם "The View" בשנת 2003, בטקס שהנחה בריידי עצמו, בקטגוריית תוכנית האירוח הטובה ביותר. הוא עצמו זכה בפרס זה בקטגוריית מנחה תוכנית האירוח הטוב ביותר, בשנים 2003 ו-2004, כשהוא גובר על מועמדים כברברה וולטרס, אלן דג'נרס ופיל מקגרו.
ב-2004 הופיע בריידי לראשונה על בימות התיאטרון, כשהחל לגלם את דמותו של עורך הדין בילי פלין במחזמר "שיקגו" בברודוויי.
ב-2006 הנחה שתי תוכניות טלוויזיה: ותוכנית המציאות "Celebrity Duets", ששודרה ברשת פוקס, ו-"That's What I'm Talking About", שעסקה באפרו-אמריקאים בתעשיית הבידור האמריקאית. ב-2009 החל להנחות גרסה חדשה של השעשועון "עשינו עסק" ברשת CBS. ויין שיחק ב"איך פגשתי את אמא" את אח של ברני סטינסון.
בשנת 2008 הקליט בריידי את אלבום הרית'ם אנד בלוז "A Long Time Coming". בארצות הברית הגיע האלבום למקום ה-157 במצעד המכירות בילבורד 200 ולמקום ה-20 במצעד אלבומי הרית'ם אנד בלוז וההיפ הופ. האלבום כלל גרסת כיסוי ל-"A Change Is Gonna Come" שסאם קוק ביצע ב-1964. ביצוע זה הקנה לו מועמדות לפרס הגראמי.
ב-2012 דיבב את קלובר בסרט "הנסיכה סופיה הראשונה: היה הייתה נסיכה".
עם חידושה של "של מי השורה הזאת בכלל?" ב-2013, בהנחייתה של איישה טיילר, חזר בריידי להופיע כחבר קבוע בתוכנית.
ב-2014 דיבב את קלובר בסרט "הנסיכה סופיה הראשונה: קללת הנסיכה אייבי".
בשנת 2018 החל לגלם את דמותו של ד"ר ריס בקינגהאם באופרת הסבון "היפים והאמיצים", ועל תפקידו היה מועמד לפרס אמי לבידור בשעות היום לשחקן אורח יוצא מן הכלל בסדרת דרמה לשנת 2019.
בשנת 2019 גילם את ריצ'רד הקטן בסדרת הטלוויזיה "נשמה אמריקאית", ברשת הטלוויזיה BET. באותה שנה החל להשתתף בתוכנית הבידור האמריקאית "הזמר במסכה 2" בתור ה"שועל" וזכה במקום הראשון.
בשנת 2020 התארח בסדרות הטלוויזיה "ברק שחור" ו-חדשים בשכונה", ושימש כשופט אורח בתוכנית הבידור "הזמר במסכה", בעונתה הרביעית.
בשנת 2022 דיבב את דמותו של קובי-קינג בסדרת האנימציה של נטפליקס "המופע של קאפהד!". באותה השנה הגיע למקום השלישי בעונה ה־31 של תוכנית המציאות האמריקאית, רוקדים עם כוכבים.
מישל וולבק
קורות חייו ויצירתו
מישל וולבק נולד בראוניון. אביו, רנה תומאס, היה מדריך טיפוס הרים וסקי, ואמו, לוסי סקאלדי, ילידת אלג'יריה, הייתה רופאה מרדימה שהפכה בילדותו להיפית. מגיל חמישה חודשים ועד שנת 1961 התגורר באלג'יריה אצל סבתו מצד אמו, ולאחר מכן אמו עברה לברזיל כדי לחיות עם החבר שלה ומישל עבר להתגורר בצרפת אצל סבתו מצד אביו, שהייתה קומוניסטית. שם הנעורים של סבתו מצד אביו היה וולבק, ומישל אימץ אותו לעצמו. לאחר לימודים בפנימייה ובמכינה אקדמית, למד הנדסת אגרונומיה עד שנת 1980 ולאחר מכן החל לעבוד כאיש מחשבים בפרלמנט הצרפתי. כבר בתקופת הלימודים פרסם מדור של ביקורת ספרות בשם 'קראמזוב' וכתב שירה. לאחר סיום לימודיו התחתן ונולד לו בן, לאחר מכן התגרש. שיריו הראשונים התפרסמו בשנת 1985.
את ספרו הראשון פרסם ב-1991. היה זה ספר עיון על אודות סופר האימה האמריקני הווארד פיליפס לאבקרפט בשם "ה"פ לבקראפט, נגד העולם, נגד החיים". באותה שנה ראה אור הספר "להישאר בחיים, שיטה", המכנס מסות קצרות ומאמרים, ולאחר מכן פרסם קובץ שירה בשם "הרדיפה אחר האושר".
ספרו השני, "החלקיקים האלמנטריים" שפורסם ב-1998, מתאר את קורותיהם של מישל וברונו, שני אחים למחצה. הספר הפך בין לילה לרב מכר ענק בצרפת ובעולם כולו, והציב את וולבק כאחת מהדמויות החשובות והבולטות בספרות זמננו. בספר זה וולבק בא חשבון עם כל התנועות האנטי ממסדיות, מתנועת ההיפיז ועד לניו אייג' של ימינו.
ברומן השלישי שלו, "פלטפורמה" (2001), עוסק וולבק בתיירות מין ובמפגש בין המזרח והמערב, בין הקפיטליזם הפרוע ובין האסלאם הקיצוני. בעקבות דבריו בספר ואמירותיו כנגד האסלאם, נתבע וולבק על ידי ארגונים אסלאמיים באשמת הסתה לגזענות, אך בסופו של משפט מתוקשר זוכה.
הרומן הרביעי של וולבק, "אפשרות של אי" (2005), עוסק בתופעת ההזדקנות. הספר מתאר את סיפורו של דניאל 1, קומיקאי ציני ופרובוקטיבי היוצר קשר עם כת מסתורית, על סיפורו של דניאל נוספים פרשנותם של דניאל 24 ודניאל 25, שיבוטים של דניאל 1. הספר זכה בפרס אנטראלייה היוקרתי והיה לרב-מכר.
בשנת 2010 יצא ספרו החמישי "המפה והטריטוריה", המתאר את קורותיו של צייר צרפתי בודד. דמותו של מישל וולבק עצמו נוטלת בעצמה חלק בספר זה כדמות משנה חשובה. על ספר זה זכה וולבק בפרס גונקור. מגזין סלייט האשים אותו בהעתקת פסקאות מוויקיפדיה הצרפתית בספר זה, וולבק לא הכחיש את הדברים וטען כי אין בעיה להעתיק פסקאות מוכנות כל עוד עושים זאת למטרות אמנותיות.
ב-7 בינואר 2015, מועד הפיגוע במשרדי "שרלי הבדו", פורסם הרומן שלו Soumission (שראה אור בעברית בשם "כניעה"). הספר מתאר מצב עתידי בצרפת (בשנת 2022), כאשר מוסלמי העומד בראש מפלגה מוסלמית עולה לשלטון בצרפת.
בינואר 2019 יצא לאור ספרו סרוטונין, עליו נאמר שניבא את מחאת האפודים הצהובים. יציאתו של הספר לוותה בהענקת אות לגיון הכבוד לוולבק.
בינואר 2022, יצא לאור ספרו "לחסל", מותחן פילוסופי מתרחש במהלך מערכת בחירות בדיונית לנשיאות בשנת 2027, עם דמויות בעלות דמיון ברור לפוליטיקאים בצרפת, כמו עמנואל מקרון.
שני ספריו הראשונים, "הרחבת תחום המאבק" ו"החלקיקים האלמנטריים", זכו לעיבודים קולנועיים. "אפשרות של אי" זכה אף הוא לעיבוד קולנועי ב-2008, בבימויו של הסופר עצמו. "הרחבת תחום המאבק" ו"פלטפורמה" זכו גם לעיבודים לתיאטרון. וולבק ביים גם סרט ארוטי קצר בשם "הנהר".
לאחר משפטו, בשל חשש לחייו עבר וולבק לגור באירלנד, וחזר לאחר מכן לצרפת.
ביקורת והשפעה
ספריו של וולבק כתובים לעיתים בסגנון המזכיר פורנוגרפיה ומתארים באופן גרפי מין ואלימות. הוא מלעיג את תרבות ההיפים של שנות השישים, את הניו אייג' ואת תרבות הבידור. הוא אף מתבטא בספריו נגד הפמיניזם, האסלאם, ההומניזם והדמוקרטיה הייצוגית (באחד הראיונות אמר "אני בעד דמוקרטיה ישירה ואין לי שום רצון לבחור נציגים"). חלק מדבריו עוררו עליו ביקורת, ולצד שבחים הוא זכה גם לתגובות שליליות על ספריו מצד מבקרים, בעיקר בינלאומיים. עם זאת, בעיני רבים וולבק הוא סופר נחשב ומוערך, וספריו זוכים לפופולריות רבה בצרפת ובעולם ומתורגמים לשפות רבות.
חיים פרטיים
וולבק נשוי בשלישית. ב-1980 נישא לדודנית של חברו הטוב ביותר. לאחר גירושיו, התחתן ב-1998 עם מארי-פייר גוטייה. ב-2010 התגרש וב-2018 נישא לליסיס לי.
בעת ביקורו בישראל במרץ 2011 הוא הצהיר כי תמיד היה פרו-ישראלי.
קישורים חיצוניים
על כתביו:
האוונג'רס - דמויות
האוונג'רס הוא שמן הכולל של מספר קבוצות גיבורי-על, המתפרסמות בחוברות בהוצאת מארוול קומיקס. במשך שישים שנות פרסומן של סדרות החוברות, הקבוצות כללו הרכבים מתחלפים ממספר רב של דמויות.
האוונג'רס מהחוף המערבי (1984–1987)
"האוונג'רס מהחוף המערבי" (West Coast Avengers) הייתה קבוצה שהוקמה בידי הוקאיי בהתאם להצעתו של האנדרואיד ויז'ן להרחיב את השפעתה של קבוצת האוונג'רס מחוץ לגבולות המדינה. הוקאיי גייס את מוקינגבירד, וונדר מן, טיגרה ואת איירון מן. בהמשך הצטרפו איירון מן (טוני סטארק), הדבר, דוקטור הנרי פים, מון נייט, הצרעה, ויז'ן, מכשפת השני, סוכן ארצות הברית, הלפיד האנושי, ספיידרוומן והברק האנושי. בשנת 1991, הקבוצה כללה את איירון מן, הוקאיי, טיגרה, וונדר מן, מוקינגבירד, וור משין, דוקטור פים, ויז'ן, מכשפת השני, סוכן ארצות הברית, הלפיד האנושי, ספיידרוומן והברק האנושי. עם עזיבתם של רבים מחבריה, חברי הקבוצה הנותרים שנותרו עד לפירוק הקבוצה היו הוקאיי, וונדר מן, איירון מן, מכשפת השני, ספיידרוומן והברק האנושי. לאחר פירוק הקבוצה, הוקאיי שב לחבורת האוונג'רס המרכזית והברק האנושי עזב. חמישה מחברי הקבוצה הדומיננטיים (איירון מן, וונדר מן, מכשפת השני, סוכן ארצות הברית וספיידרוומן) לא הסכימו לפירוק הקבוצה, התפטרו מהאוונג'רס לגמרי והקימו קבוצה חדשה שנקראה "פורס וורקס". הקבוצה המקורית פעלה בין השנים 1984–1987.
האוונג'רס החדשים (2005)
"האוונג'רס החדשים" (New Avengers) הייתה קבוצה שהתפצלה מהקבוצה המרכזית בעקבות אירועי "מלחמת האזרחים" משום שחבריה התנגדו לחוק רישום העל-אנושיים וגם לאחר שמספר נבלי-על נמלטו מכלא "הרפסודה". הם מצאו את עצמם משני צידי המתרס עם חבורת "האוונג'רס העוצמתיים", שפעלו בחסות ממשלת ארצות הברית. חבריה כללו בתחילה את קפטן אמריקה (ג'יימס בארנס), לוק קייג', וולברין, ספיידרמן, ספיידרוומן, גברת מארוול, מוקינגבירד ומנהיג הקבוצה רונין (קלינט בארטון, הוקאיי לשעבר, שחזר לחיים). בהמשך הצטרפו הדבר, ג'סיקה ג'ונס ואיירון פיסט עם הצטרפותו של קפטן אמריקה מחדש לחבורת האוונג'רס המקורית. לקבוצה היו מספר תומכים, ביניהם ילדת הסנאי, דוקטור וודו וקבוצת האקס-מן, ארבעת המופלאים וניק פיורי. הקבוצה פעלה ממרץ 2005 ועד דצמבר 2012.
אחרי מלחמת אזרחים: האוונג'רס העוצמתיים (2007–2009)
"האוונג'רס העוצמתיים" (The Mighty Avengers) הייתה תת-קבוצה שהוקמה מהקבוצה המקורית במהלך אירועי מלחמת האזרחים של מארוול. הקבוצה מונה חברים אשר הסכימו להירשם כסוכנים מורשים, כחלק מ"יוזמת חמישים המדינות" שבחסות ממשלת ארצות הברית. הקבוצה כללה בתחילה את איירון מן, האלמנה השחורה, הצרעה, גברת מארוול, וונדר מן, הסנטרי וארס. בהמשך, גברת מארוול הצטרפה לאוונג'רס החדשים, הצרעה מתה, הסנטרי וארס הצטרפו לאוונג'רס האפלים, וונדר מן והאלמנה השחורה התפטרו. הקבוצה פעלה ממאי 2007 ועד יוני 2010.
עידן הגיבורים: האוונג'רס הסודיים (2010–2011)
"האוונג'רס הסודיים" (Secret Avengers) היא קבוצת מבצעים מיוחדים שפועלת תחת פיקודו של קפטן סטיב רוג'רס לאחר אירועי "שלטון אפל" ו"מצור". רוג'רס קיבל סמכות מנשיא ארצות הברית לתפקד כסוכן לאכיפת החוק, והוא מקים את הקבוצה, שפועלת לצד קבוצת האוונג'רס המקורית, ואשר כללה במקור את חיה, וור משין, האלמנה השחורה, סוכנת 13, מון נייט, איש הנמלה השלישי, ולקיריה, נובה, נסיך היתומים ושאנג-צ'י. בהמשך הצטרפו הוקאיי, קפטן בריטניה, האיש הענק, ונום והלפיד האנושי. לאחר התפרקות הקבוצה, מנהלת S.H.I.E.L.D מריה היל החזירה את הקבוצה לפעילות והיא אוספת את האלמנה השחורה, הוקאיי, הענק הירוק, מוקינגברד, ניק פיורי הבן, פיל קולסון, וור משין וטאסקמאסטר כדי להתגבש לקבוצה החדשה ולנטרל את ארגון הטרור A.I.M. הקבוצה פעלה מיולי 2010 עד ליוני 2015.
דמויות שהצטרפו באופן רשמי לקבוצה אחרי מאורעות שלטון אפל ומצור.
"גיבורים מנופצים" (2011–2012)
לאחר אירועי הפחד עצמו, הרכב הקבוצה השתנה על ידי קפטן אמריקה בזמן סיפור "גיבורים מנופצים".
"מארוול עכשיו!": האוונג'רס המופלאים ואוונג'רס בינה מלאכותית (2012–2013)
קבוצת "האוונג'רס המופלאים" (Uncanny Avengers, לאחר מכן Avengers Unity Division) הוקמה בעקבות אירועי "אוונג'רס נגד אקס-מן" ולקראת המיתוג מחדש "מארוול עכשיו!". היו חברות בה דמויות משתי הקבוצות: האבוק, רוג, וולברין, וסאנפייר מקבוצת אקס-מן, וקפטן אמריקה, תור, מכשפת השני, הצרעה ו-וונדר מן מהאוונג'רס. הקבוצה פעלה מדצמבר 2012 ועד יוני 2018.
"אוונגר'ס בינה מלאכותית" (Avengers A.I) הוקמה בעקבות אירועי עידן אולטרון. הקבוצה מורכבת מאנדרואידים כדוגמת ויז'ן, ויקטור מנצ'ה, ג'וקסטה אלקסיס ודום-בוט, כאשר השלושה הראשונים הם יצירותיו של אולטרון. בקשת הסיפור המציגה את הקבוצה, המדען הנרי פים מואשם ביצירת אנדרואיד מרושע שנקרא "דמטריוס" מה שמוביל למלחמה בין האנדרואידים לבני האדם. הקבוצה פעלה מספטמבר 2013 עד ליוני 2014.
"אוונג'רס עכשיו!": האוונג'רס המדהימים (2015-2014)
במהלך אירוע "אוונג'רס ואקס-מן: הציר", הופיעה חבורת-נבלי על ללא שם בהנהגתו של מגנטו הכללה את מיסטיק, סייברטות', ג'ק-או-לנטרן, דדפול, מכשפת, הובגובלין, דוקטור דום, קרנג' והאיש הסופג אשר עזרה לגיבורי-העל במאבקם נגד זקיפי סטארק ואונסלוט האדום. לאחר הרס זקיפי סטארק וחזרתו של הגולגולת האדומה למצבו הקודם בעקבות כישופם של דום ומכשפת השני, הקבוצה התפרקה. השלכות הכישוף גרמו ל"היפוך" בקרב גיבורי ונבלי-העל, מה שגרם לאקס-מן לחבור לאפוקליפס בניסיון להשתלט על מנהטן. בעקבות איום זה, מגנטו הרכיב בחזרה את הקבוצה, אך ללא דדפול (אשר עבר לזן בעקבות כישוף ההיפוך). כאשר כישוף ההיפוך בוטל, הקבוצה פורקה. הקבוצה פעלה בינואר-פברואר 2015.
"מארוול החדשה והשונה" (2016-2015)
קבוצה חדשה בשם "האולטימייטס" הפועלת בארץ-616 הוצגה לראשונה במיתוג המחודש "מארוול החדשה והשונה". הרכב הקבוצה כולל את הפנתר השחור, קפטן מארוול, מיס אמריקה, מארוול הכחול וספקטרום. הקבוצה פעלה בין השנים 2015–2016.
חברי כבוד
גיבורים אשר הוענק להם סטטוס של כבוד במהלך תקופת חייהם או לאחר מותם בעקבות מעשי גבורה והקרבה.
שומרי הגלקסיה (1978)
קבוצת שומרי הגלקסיה המקורית היא קבוצה של גיבורי-על מהמאה ה-31 שנסעו חזרה בזמן למאה ה-20 בחוברת מספר 168 (פברואר 1978). שירתו כחברי כבוד במהלך "האוונג'רס: סאגת קורבאק".
האוונג'רס הצעירים
"האוונג'רס הצעירים" (Young Avengers) היא קבוצה של גיבורי-על מתבגרים, כאשר כל אחד מחברי הקבוצה לוקח השראה מחברי האוונג'רס המקוריים. לחברי הקבוצה ששרדו את "אוונג'רס: מסע הצלב של הילדים" ניתנה חברות של כבוד. חברי הקבוצה כוללים את הוקאיי (קייט בישופ), פטריוט, איירון לאד, ויקאן, ספיד, ילד מארוול, פרודיג'י, האלקלינג וקיד לוקי. הקבוצה השתתפה בקשתות הסיפור "מלחמת אזרחים" ו"מסע הצלב של הילדים", בטרם הסדרה בכיכובה החלה בהרצה מחודשת בינואר 2013. הקבוצה פעלה מאפריל 2005 עד למרץ 2014.
האוונג'רס של סאן-ספוט
כאשר האוונג'רס עברו לשליטת סוכנות S.H.I.E.L.D ונשלחו לצוד את קבוצת אילומינטי, גיבורי-על רבים סירבו להשתתף בכך ועזבו את האוונג'רס. הם עברו לקבוצת אוונג'רס חלופית (USAvengers) בהנהגתו של סאן-ספוט, המכהן במקביל כראש ארגון A.I.M. פרט לסאן-ספוט, הקבוצה כוללת את בן אודין, ספיידרוומן, מניפולד, נייטמאסק, אקס-ניהילו, אביס, סמאשר, קאנונבול, האלמנה השחורה, שאנג-צ'י, סטאר בראנד, היפריון, פוד, ולידטור וילידי גזע "ילדי השמש". הרכב הקבוצה מנה את סאן-ספוט, קאנונבול, אניגמה, ילדת הסנאי, הענק האדום ואיירון פטריוט. הקבוצה פעלה מנובמבר 2014 ועד יוני 2018.
אקדמיית האוונג'רס
בדומה ל"יוזמת האוונג'רס", אקדמיית האוונג'רס (Avengers Academy) הוקמה כדי לאמן קבוצת צעירים שכשלו במבחני האישיות שלהם ואשר נשכרו בידי ראש ארגון H.A.M.M.E.R החתרני נורמן אוסבורן כדי לבצע פעולות טרור. בין המדריכים נמנים הנרי פים, הוקאיי וקוויקסילבר, כאשר בין חבריה נמנים גם X-23, ליירה וספיידר גירל. הקבוצה פעלה מאוגוסט 2010 ועד נובמבר 2014.
האוונג'רס של העל-טבעי
בינואר 2014 הופיעה בהופעה חד-פעמית קבוצה של האוונג'רס בשם "האוונג'רס של העל טבעי" (Avengers of the Supernatural), המורכבת מדמויות המזוהות עם העל-טבעי ביקום מארוול, וסייעה לאוונג'רס המופלאים נגד מוג'ו. הקבוצה כללה את דוקטור סטריינג', מאנפיביאן, בלייד, שטאנה, גוסט ריידר ויצור-אדם.
האוונג'רס של דום
בחוברות הקשורות לאירוע "הציר", נראה כי דוקטור דום גם הושפע מכישוף ההיפוך שהטיל יחד עם מכשפת השני. הוא הרכיב קבוצה משלו של האוונג'רס: הוא עצמו כמנהיג, ולריה ריצ'רדס, ולקיריה, אלזה בלודסטון, איש התלת מימד, סטינגריי וסוכן ארצות הברית. הקבוצה פעלה בינואר-פברואר 2015.
האולטימייטס (ארץ-1610)
גרסה זו של האוונג'רס פעלה ביקום אולטימייט מארוול, וקרויה "האולטימייטס". בקבוצה חברים בין היתר ניק פיורי (שעזב לטובת סוכנות HYDRA כסקורפיו) איירון מן (שהפך לאיירון פטריוט), תור, הוקאיי, האלמנה השחורה (מוניקה צ'אנג), ספיידרוומן, פלקון וקפטן בריטניה (שעזב לטובת יוזמת ההגנה האירופאית). האישה הבלתי-נראית הצטרפה כחברת כבוד עקב הפיכתו של מיסטר פנטסטיק לנבל בשם "היוצר". קפטן אמריקה וספיידרמן החדש (מיילס מוראלס) הצטרפו במהלך אירועי United We Stand. האשה הענקית (בתו של האיש הענק סקוט לאנג) הצטרפה בנוסף לעבודתה ביחידת הסוכנים החלופיים של S.H.I.E.L.D. הקבוצה התפרקה באירועי Cataclysm, וזאת בעקבות מותו של קפטן אמריקה ועזיבתו של תור. הקבוצה פועלת מאז אפריל 2002.
אולטימייט אוונג'רס
קבוצת "אולטימייט אוונג'רס" (Ultimate Avengers) התקיימה גם היא ביקום אולטימייט מארוול. לאחר אירועי אולטימטום, מנהלת S.H.I.E.L.D קרול דנברס (בעזרתם של קפטן אמריקה ואיירון מן) הקימה יחידת מבצעים מיוחדים אשר לה היא קראה "האוונג'רס". הקבוצה כללה את ניק פיורי, הוקאיי, גרגורי סטארק (אחיו של איירון מן), וור משין, האלמנה השחורה החדשה (מוניקה צ'אנג), הצרעה האדומה, הענק החנון (שיבוט של הענק הירוק אשר יכול לשלוט בכעסיו בניגוד למקורי) והעכביש (שיבוט של ספיידרמן). קפטן אמריקה הפך לבעל ברית וחבר כבוד של הקבוצה. בהמשך הצטרפו טיירון קאש, בלייד, המעניש ופרון. הקבוצה פעלה מדצמבר 2009 עד לספטמבר 2011.
האולטימייטס החדשים
קבוצת "האולטימייטס החדשים" (New Ultimates) התקיימה ביקום אולטימייט מארוול כגרסה חדשה לאולטימייטס, הפועלת לצד קבוצת האוונג'רס. הקבוצה כללה את מנהלת S.H.I.E.L.D קרול דנברס כמנהיגת הקבוצה, קפטן אמריקה, איירון מן, תור, הוקאיי, הפנתר השחור, ולקיריה, האלמנה השחורה (מוניקה צ'אנג), האיש הענק השני (סקוט לאנג), זרדה, קא-זאר ושאנה. הקבוצה פעלה מיוני 2010 עד לספטמבר 2011.
האולטימייטס הצעירים
קבוצת "האולטימייטס הצעירים" (Young Ultimates) של יקום אולטימייט מארוול הוקמה בחוברת Ultimate Comics Spider-Man Vol.2 #28, בתחילה כקבוצת "פאוור פאק". היא כללה את האלמנה השחורה (ג'סיקה דרו), ספיידרמן, שאדוקאט, בומבשל והצמד מסווה ופגיון. הקבוצה פעלה מדצמבר 2013 עד לפברואר 2015.
לאנאי (עיר)
אקלים
לפי שיטת קפן, לאנאי מסווגת כסוואנה טרופית (Aw).
היסטוריה
בשנות ה-70 של המאה ה-19, רכש וולטר אם גיבסון את אדמות האי לאנאי לטובת חקלאות ועבודות חווה. בשנת 1922, היזם ג'יימס דול רכש את אדמות האי והקים בכולו מטעי אננס, עד שבשלב מסוים באי לאנאי יוצרו כ-75% מסך יבול האננס העולמי. בשל התפתחות זו, נבנתה על הרמה הגאוגרפית הגבוהה שבמרכז האי, העיר לאנאי. ג'יימס דול מונצח בפארק דול, שנקרא על שמו, שנמצא במרכז העיר.
בית הכנסת בנאה
בית הכנסת רבי יוסי בנאה המוכר גם כבית הכנסת הצדיק הלבן הוא בית כנסת קדום, שנוסד במאה ה-15 על ידי עולים מצפון ספרד בעיר העתיקה של צפת.
שמותיו
לבית הכנסת שני כינויים: "בית הכנסת בנאה" ו"בית הכנסת הצדיק הלבן". מסורות שונות וסותרות המתייחסות לדמויות שונות נקשרו בשמות אלו.
מסורת אחת טוענת כי "הצדיק הלבן" הוא ראש חכמי צפת ומנהיגו של קהל אראגון, רבי יוסף סרגוסי, בשל האגדה המסופרת עליו כי פעם אחת נצטוו יהודי העיר לתת לפחה תרנגול לבן, שהיה נדיר, ומשלא מצאו פנו לרבי יוסף לעזרה. רבי יוסף הורה להביא לו תרנגולים שאינם לבנים, ובזכות תפילתו הם הלבינו.
מסורות אחרות מציינות במקום את קברו של אבא יוסף הבנאי שכינו אותו "רבי יוסי הבנאי" (או בנאה). הקבר מצוין שם עד היום. מסורות אלו קושרות את אגדת התרנגול הלבן למקום, משום שכדי להלבין את התרנגולים הביאום לקברו של אבא יוסף הבנאי.
תולדות בית הכנסת
בית הכנסת נבנה במאה ה-15 על ידי יהודים ספרדים שעלו מאראגון, עוד לפני גירוש ספרד, ושימש את "קהל אראגון".
בית הכנסת נפגע מספר פעמים ברעידות האדמה הרבות שפקדו את צפת, ונחרב לחלוטין (למעט מתחם הקבר) ברעידת האדמה הגדולה ב-1759. שיקומו החל בראשית המאה ה-19, עת משפחת עבו ובראשה רבי שמואל עבו התיישבה בצפת וקבעה את מקום תפילתה בבית הכנסת. גם הקהילות היהודיות בסמרקנד ובבוכרה תרמו הון רב לשיפוץ בית הכנסת. כתובות בבית הכנסת מציינות שני תאריכים משמעותיים בשיקום הית הכנסת: 1873 ו-1905.
כיום עדיין מצוי בבית הכנסת ספר התורה של משפחת עבו, ומבית הכנסת יוצאת התהלוכה המרכזית של המשפחה מצפת לקבר רבי שמעון בר יוחאי בהר מירון מדי שנה בל"ג בעומר..
אשלג
אשלג הוא תרכובת של אשלגן, המשמשת בדרך כלל לדישון, לדוגמה, אשלגן כלורי (המצוי גם בים המלח), אך גם תרכובות אחרות. השימוש העיקרי באשלג הוא לדישון, באמצעותו מקבלים הגידולים את האשלגן הדרוש לצמיחתם. האשלג משפר את התפתחות הצמחים ומגדיל את עמידותם למחלות.
הפקת האשלג
רוב הפקת האשלג בעולם מתבצעת במכרות בהם כורים סילביט - המינרל העיקרי ממנו מפיקים אשלג. במתקן ליד המכרה מתבצעת הפרדת האשלג מהסילביט.
אשלג מסוג אשלגן קרבונט מופק בתהליך שריפת עץ והוצאת האשלג מן האפר האשלג באמצעות מים.
אשלג בישראל
במפעלי ים המלח שבישראל מהווה האשלג בתצורתו כאשלגן כלורי את אחד התוצרים העיקריים, ולחברה יתרון טבעי בהפקתו. שיטת ההפקה מבוססת על אידוי מים בבריכות אידוי רדודות שנמצאות בחלקו הדרומי של ים המלח. יתרונו המקורי של אזור זה היה במים הרדודים יחסית שהפכו את האידוי הטבעי לישים. יתרון נוסף הוא קיומה של קרינת שמש כמעט כל ימות השנה. ריכוז האשלגן הכלורי במימי ים המלח הוא 1.2%.
תוצר הביניים של האידוי בבריכות הוא המינרל קרנליט (KMgCl3·6(H2O)). הקרנליט נשאב כתרחיף (תמיסה + מוצק) בצינורות ומעובד במכונות במפעל. בשיטת הפקה זו מתקבלים תוצרים תוך השקעה מועטה יחסית לכריית המחצבים מהקרקע. עיקר העלות הכספית היא בהפקת האשלג מהקרנליט שצורכת אנרגיה רבה. רוב ההפקה בעולם בשיטה זו מתבצעת על ידי מפעלי ים המלח ובכך יתרונם הכלכלי. מפעלי ים המלח מפיקים מדי שנה יותר מ 3.5 מיליון טונות אשלג. גם מפעלי האשלג בירדן מפיקים אשלג בצורה דומה.
השוק העולמי
מתחילת המאה העשרים ואחת מסתמנת מגמה של גידול בביקוש לאשלג, על רקע גידול בצריכה של גרעינים הן כמזון לבני אדם והן לצורך הזנת בעלי חיים. הגידול בצריכה נובע ממעבר של אוכלוסיות במדינות מתפתחות לצריכה מוגברת של בשר לסוגיו. לשם ייצור קילוגרם בשר נדרשת כמות גרעינים גדולה פי כמה. מאפיין נוסף של התקופה הוא שימוש בדלקים מן הצומח, על רקע עליית מחירי הנפט, המגבירה את צריכת הגרעינים שלא למזון. תופעה זו בולטת בעיקר בארצות הברית, שם הגיעה צריכת התירס לצורך ייצור אתנול לכ-20% מהתפוקה בעונת 2006/2007.
רוברט סלדון דנקנסון
רוברט סלדון דנקנסון (באנגלית: Robert Seldon Duncanson ; 1821 – 21 בדצמבר 1872) היה צייר נוף אמריקאי מהמאה ה-19 ממוצא אפרו-אמריקאי. בהשראת אמני נוף אמריקאים מפורסמים כמו תומאס קול נחשב לדור שני של אסכולת נהר הדסון. דנקנסון נחשב לאמן האפרו-אמריקני הראשון שהתפרסם בעולם.
ראשית חייו
רוברט סלדון דנקנסון נולד בפייט, ניו יורק, בשנת 1821. דנקנסון היה אחד מחמשת בניהם של ג'ון דין דנקנסון (1777 - 1851 בערך), סוחר אפרו-אמריקאי חופשי, ולוסי ניקלס (1782 - 1854 בערך). לעיתים קרובות מצוטט כי אביו של רוברט היה סקוטי-קנדי. אבל כל הראיות מצביעות על כך שרוברט סלדון הוא צאצא של עבדים משוחררים מוירג'יניה. אביו של ג'ון דין, צ'ארלס דנקנסון, היה עבד לשעבר מוירג'יניה ששוחרר משעבוד על ידי בעליו. צ'ארלס קיבל זכויות מיוחדות, כולל החופש והזדמנות ללמוד מקצוע, מכיוון שהוא היה ככל הנראה בנו הלא חוקי של בעליו. לאחר שחרורו, צ'ארלס ובנו ג'ון דין חיו בוירג'יניה. עם זאת, בסוף המאה השמונה עשרה, ההתנגדות הלבנה כלפי גברים שחורים חופשיים גדלה בדרום. בתגובה עברו צ'ארלס, בנו ג'ון דין ואשתו לוסי ניקלס, כמו רבים מהעבדים החופשיים, צפונה. משפחת דנקנסון התיישבה בפייט, ניו יורק, שם נולד רוברט סלדון. הידע של צ'ארלס בנגרות ובקישוט בתים הועבר לבנו ג'ון דין ולנכדיו. ידע זה יאפשר מאוחר יותר לרוברט סלדון דנקנסון להתפתח מבעל מלאכה לאמן.
אשלג
השוק העולמי
חברת כימיקלים לישראל, חברת האם של מפעלי ים המלח, מייצרת כ-9% מתצרוכת האשלג בעולם (כ-5 מיליון טון) בכל מפעלי התשלובת בעולם, מה שמציב אותה במקום השישי בין יצרני האשלג בעולם. בכוונת החברה להגדיל את כושר הייצור לכ-6 מיליון טון בשנה. על פי הערכות אנליסטים הקמת מכרה חדש כרוכה בעלות של כמיליארד דולר לכל מיליון טון של תפוקה שנתית.
רוברט סלדון דנקנסון
ראשית חייו
בשנת 1828 עברה המשפחה למונרו, מישיגן, לאחר מותו של צ'ארלס. במונרו, ג'ון דין הצליח בעבודה כצייר בית ונגר. הצלחה אפשרה לו לפרנס את משפחתו ולחנך את ילדיו. במהלך ילדותם, רוברט וארבעת אחיו למדו בחניכות משפחתית ציור ונגרות בתים. בעוד שאחיו של רוברט זכו להצלחה צנועה כצייר בית, רוברט התגלה כמי שהכי מוכשר מבין אחיו. בשנת 1838 הקים רוברט עסק של ציור עם השותף ג'ון גמבלין. רוברט ושותפו פרסמו לעיתים קרובות את שירותיהם בפרסומים מקומיים, כמו "מונרו גאזט". עם זאת, בשנת 1839, רוברט עזב את העסק במטרה להמשיך לעבוד כצייר פורטרטים.
אשלג
השוק העולמי
הצרכנית הראשית של אשלג בעולם היא סין, אשר על פי ההערכה צורכת כ-10 מיליון טון בשנה, ואחריה ברזיל. הצריכה העולמית עולה בכ-3% בשנה. על רקע עליית מחירי הסחורות בשוקי העולם בשנת 2007, ובפרט מחירי התבואות, הרקיעו גם מחירי האשלג לשיאים חדשים בשנה זו: מחיר טון אשלג,  שנע שנים רבות סביב 100 עד 200 דולר לטון, זינק והגיע עד לרמות של 800 עד 850 דולר לטון ובחוזים בודדים אף יותר. עליית המחירים הביאה גם את רווחי היצרניות, ובכללן כי"ל, לרמות שיא. מגמה זו נקטעה עם פרוץ המשבר העולמי ב-2008, ובתחילת 2009 צנחו מחירי האשלג לסביבות 300 דולר לטון. בתחילת 2011 המחיר נע סביב 450 דולר לטון.
רוברט סלדון דנקנסון
ראשית חייו
בשנת 1840 עזב דנקנסון בן התשע עשרה את מונרו ועבר למאונט פלזנט, אוהיו, עיירה שמצפון לסינסינטי כדי להתחיל את דרכו באמנויות. במקום מגוריו הייתה אוכלוסייה שחורה משמעותית. סינסינטי הייתה עיר בצמיחה מהירה - אוכלוסיית העיר גדלה מ-43,000 ל-115,000 בין 1840 ל־1850. סינסינטי משכה אליה עבדים משוחררים. בעיר הייתה את אחת הקהילות האפרו-אמריקאיות הגדולות בארצות הברית. עם הגעתו של דנקנסון, האוכלוסייה האפרו-אמריקאית בעיר הייתה כ-3,000 נפש. בשנת 1870 היו בעיר 5,900 תושבים אפרו-אמריקאים, עם אוכלוסייה כוללת של 216,000.
דנקנסון נמשך בעיקר לסינסינטי בזכות קהילת האמנויות החזקה שלה. במאה ה-19 כינו את סינסינטי כ"אתונה של המערב". היא כונתה גם "האמפוריום של המערב" על ידי האוכלוסייה השחורה החופשית שלה שהייתה להם גישה הרבה יותר גדולה להזדמנויות להתקדם שם מאשר בחלקים אחרים של אמריקה.
אשלג
עתודות עולמיות
קנדה מחזיקה בעיקר עתודות האשלג המוכחות בעולם עם כ-38%, ואחריה רוסיה עם כ-33%.
רוברט סלדון דנקנסון
קריירה
לדנקנסון לא הייתה שום השכלה פורמלית באמנות, ולכן נאלץ ללמד את עצמו על ידי העתקת הדפסים, העתקת תחריטים של יצירות אירופאיות, רישומים מהטבע וציור דיוקנאות. בשנות ה-40 של המאה ה-19 עבד דנקנסון בעיקר כצייר פורטרטים נודד, כמו אמנים אפרו-אמריקאים רבים באותה תקופה, שנסע בין סינסינטי, דטרויט ומונרו, מישיגן.
אשלג
הערות שוליים
草木灰
רוברט סלדון דנקנסון
קריירה
יצירתו המתוארכת הראשונה היא משנת 1841 - דיוקן האם והבת. עבודה זו דומה לסגנונם של ציירים רבים בני זמנו, המדגימה את חוויית הלמידה של דנקנסון על ידי העתקת עבודות של אחרים. בשנת 1842 היו לדנקנסון שלושה דיוקנאות שהתקבלו לתערוכה השנייה של האקדמיה לאמנויות בסינסינטי. בעוד עבודתו של דנקנסון התקבלה לתערוכה, סביר להניח שדנקנסון לא הורשה ללמוד שיעורי אמנות באקדמיה בגלל גזעו.
תערוכה זו שימשה כהופעת בכורה שלו בעולם האמנות, אך איש מבני משפחתו של דנקנסון לא הורשה להיכנס לתערוכה בגלל גזעם. אמו, אף שלא הצליחה להיכנס לתערוכה, אמרה "אני יודעת איך הם נראים ... אני יודעת שהם שם! זה הדבר החשוב."
אף שדנקנסון התקדם כאמן, היעדר הזמנות לעבודתו, דחף אותו להסתובב ולעבוד כצייר פורטרטים נודד החל משנת 1845, והוא בילה את רוב זמנו בדטרויט.